ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
দেশে মানসিক স্বাস্থ্যজনিত পরিস্থিতি
নয়াদিল্লী, ২৯ মার্চ, ২০২২
২০২০-২১ অর্থবর্ষে জাতীয় স্বাস্থ্য মিশনে রাজ্য ও কেন্দ্রশাসিত অঞ্চলগুলিকে ৮৪ কোটি ১৩ লক্ষ টাকা জেলাস্তরের মানসিক কর্মসূচিতে ব্যয় করার জন্য অনুমোদন দেওয়া হয়েছে। জাতীয় মানসিক স্বাস্থ্য কর্মসূচির আওতায় স্মাতকোত্তর স্তরে ছাত্রছাত্রীদের মানসিক স্বাস্থ্য নিয়ে পড়ার জন্য ২৫টি উৎকর্ষ কেন্দ্র এবং ৪৭টি স্নাতকোত্তর বিভাগ গড়ে তোলার অনুমোদন দেওয়া হয়েছে। ২০২০-২১ অর্থবর্ষে এই প্রকল্পে ৩৫ কোটি টাকা দেওয়া হয়েছে। বেঙ্গালুরুর ন্যাশনাল ইন্সটিটিউট অফ মেন্টাল হেল্থ অ্যান্ড নিউরো সায়েন্সেসকে ৪৩৪ কোটি ৪৩ লক্ষ টাকা, তেজপুরের লোকপ্রিয় গোপীনাথ বরদলোই রিজিওনাল ইন্সটিটিউট অফ মেন্টাল হেল্থকে ৫৩ কোটি ২০ লক্ষ টাকা এবং রাঁচির সেন্ট্রাল ইন্সটিটিউট অফ সাইক্রিয়াট্রিকে ১০১ কোটি ২৫ লক্ষ টাকা দেওয়া হয়েছে। এই প্রতিষ্ঠানগুলি কেন্দ্রীয় সরকারের নিয়ন্ত্রণাধীন।
কোভিড-১৯ মহামারীর ফলে জনগণের মানসিক স্বাস্থ্য জনিত সমস্যার কথা উপলব্ধি করে সরকার বেশকিছু পদক্ষেপ গ্রহণ করেছে। এরমধ্যে উল্লেখযোগ্য-
মানসিক স্বাস্থ্য ক্ষেত্রের পেশাদাররা ২৪ ঘণ্টায় মনস্তাস্ত্বিক সহায়তা দিয়ে থাকেন। এক্ষেত্রে শিশু, প্রাপ্ত বয়স্ক, প্রবীণ নাগরিক, মহিলা এবং স্বাস্থ্য কর্মীদের বিভিন্ন দলে ভাগ করে মনস্তাত্বিক সহায়তা দেওয়া হয়।
সমাজের বিভিন্ন অংশের মানুষের মানসিক স্বাস্থ্য জনিত সমস্যার সমাধানের জন্য বিভিন্ন নীতি-নির্দেশিকা এবং পরামর্শ দেওয়া হয়।
বিভিন্ন সংবাদ মাধ্যমের সাহায্য মানসিক চাপ কমানোর জন্য প্রচার চালানো হচ্ছে। প্রত্যেকে যাতে একে অন্যকে সহযোগিতা করেন এই কর্মসূচির মাধ্যমে সে বিষয়ে গুরুত্ব দেওয়া হয়েছে।
বেঙ্গালুরুর ন্যাশনাল ইন্সটিটিউট অফ মেন্টাল হেল্থ অ্যান্ড নিউরো সায়েন্সেস কোভিড-১৯ মহামারীর সময় মানসিক স্বাস্থ্য সংক্রান্ত একটি সহায়ক পুস্তিকা প্রকাশ করেছে।
আচরণগত বিভিন্ন সমস্যার সমাধানের জন্য কেন্দ্রীয় স্বাস্থ্য ও পরিবার কল্যাণ মন্ত্রক কিছু নির্দেশিকা প্রকাশ করেছে যা মন্ত্রকের ওয়েবসাইটে পাওয়া যাবে।
ন্যাশনাল ইন্সটিটিউট অফ মেন্টাল হেল্থ অ্যান্ড নিউরো সায়েন্সেস আইজিওটি দীক্ষা প্ল্যাটর্ফমের মাধ্যমে মনস্তাস্ত্বিক সহায়তা এবং প্রশিক্ষণের ব্যবস্থা করেছে ।
দরিদ্র এবং পিছিয়ে পড়া মানুষদের ব্যয় সাশ্রয়ী মানসিক চিকিৎসা পরিষেবা দেওয়ার জন্য কেন্দ্র দেশজুড়ে জাতীয় মানসিক স্বাস্থ্য প্রকল্পের সূচনা করেছে। এই প্রকল্পের আওতায় দেশের ৭০৪টি জেলায় জেলা মানসিক স্বাস্থ্য কর্মসূচি পালন করা হচ্ছে। এখানে কমিউনিটি স্বাস্থ্যকেন্দ্র এবং প্রাথমিক স্বাস্থ্যকেন্দ্রে মানসিক স্বাস্থ্যের চিকিৎসা করা হয়। এর পাশাপাশি প্রতিটি জেলায় মানসিক স্বাস্থ্যের চিকিৎসার জন্য ১০ শয্যার চিকিৎসা ব্যবস্থা গড়ে তোলা হয়েছে। এছাড়াও ২০২২-২৩ অর্থ বর্ষের বাজেট পেশ করার সময় মানসিক স্বাস্থ্যের পরামর্শ এবং যত্নের জন্য জাতীয় টেলি মানসিক স্বাস্থ্য কর্মসূচীর প্রস্তাব করা হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় স্বাস্থ্য ও পরিবার কল্যাণ দপ্তরের প্রতিমন্ত্রী ডাঃ ভারতী প্রবীণ পাওয়ার।
CG/CB/NS
(Visitor Counter : 74
প্রধানমন্ত্রীরদপ্তর
বিশিষ্ট অর্থনীতিবিদ ও প্রাক্তন কেন্দ্রীয় মন্ত্রী প্রফেসর ওয়াইকে অলঘ-এর প্রয়াণে শোক প্রকাশ প্রধানমন্ত্রীর
নয়াদিল্লি, ০৬ ডিসেম্বর, ২০২২
প্রধানমন্ত্রী শ্রী নরেন্দ্র মোদী বিশিষ্ট অর্থনীতিবিদ ও প্রাক্তন কেন্দ্রীয় মন্ত্রী প্রফেসর ওয়াইকে অলঘ-এর প্রয়ানে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেন;
“প্রফেসর ওয়াইকে অলঘ ছিলেন একজন বিশিষ্ট বিদ্বান ব্যক্তি। বিভিন্ন জনকল্যাণমূলক নীতি বিশেষ করে গ্রামোন্নয়ন, পরিবেশ ও অর্থনীতির প্রতি ছিল তাঁর বিশেষ আকর্ষণ। তাঁর প্রয়াণে আমি মর্মাহত। আমাদের মধ্যে হওয়া আলোচনা আমি সযত্নে লালন করবো। দুঃখের এই সময়ে তাঁর পরিবার পরিজন ও বন্ধুদের প্রতি রইল আমার সমবেদনা। ওঁ শান্তি।”
PG/PM/NS
(
নির্বাচনকমিশন
মুখ্য নির্বাচন কমিশনার/ নির্বাচন কমিশনাররা তাঁদের প্রাপ্য সুযোগ-সুবিধার পুরো না নেওয়ার ব্যাপারে স্বেচ্ছায় সিদ্ধান্ত নিয়েছেন
নতুন দিল্লী, ২০ মে, ২০২২
মুখ্য নির্বাচন কমিশনার হিসেবে ১৫ই মে দায়িত্বভার গ্রহণ করার পর শ্রী রাজীর কুমার আজ অন্য নির্বাচন কমিশনার শ্রী অনুপ চন্দ্র পান্ডের সঙ্গে নির্বাচন কমিশনের প্রথম বৈঠকে যোগ দেন।
বৈঠকে মুখ্য নির্বাচন কমিশন ও নির্বাচন কমিশনারদের জন্য নিয়ামক ভাতার ক্ষেত্রে আয়কর সংক্রান্ত যে ছাড় রয়েছে সেটি সহ অন্যান্য সুযোগ-সুবিধাগুলির পর্যালোচনা করা হয়।
নির্বাচন কমিশন সংক্রান্ত ১৯৯১ সালের আইনের ৩ নম্বর ধারা অনুসারে মুখ্য নির্বাচন কমিশনার ও নির্বাচন কমিশনারদের বেতন ও অন্যান্য সুযোগ-সুবিধা নির্ধারিত হয়। বর্তমানে যে সুবিধাগুলি তাঁরা পেয়ে থাকেন :
১) প্রতি মাসে নিয়ামক ভাতা বাবদ ৩৪ হাজার টাকা; এই ভাতার উপর কোনো আয়কর প্রযোজ্য হয় না।
২) প্রতি বছর নিজের জন্য এবং স্বামী বা স্ত্রী ও পরিবারের নির্ভরযোগ্য সদস্যদের জন্য ভ্রমণ সংক্রান্ত তিনটি লিভ ট্রাভেল কনসেশন দেওয়া হয়।
কমিশন মনে করে, তাদের ব্যক্তিগত সুযোগ-সুবিধার ক্ষেত্রে বিষয়গুলি পুনর্বিবেচনা করা প্রয়োজন। কমিশন সর্বসম্মতভাবে সিদ্ধান্ত নিয়েছে :
১) মুখ্য নির্বাচন কমিশনার ও নির্বাচন কমিশনাররা তাঁদের জন্য বরাদ্দ আয়করের সুবিধা নেবেন না। এসংক্রান্ত একটি প্রস্তাব কেন্দ্রের কাছে পাঠানো হয়েছে, যাতে সরকার প্রয়োজনীয় ব্যবস্থা গ্রহণ করে।
২) মুখ্য নির্বাচন কমিশনার ও নির্বাচন কমিশনাররা সিদ্ধান্ত নিয়েছেন, প্রতি বছর তিনটি লিভ ট্রাভেল কনসেশনের বদলে একটি করে কনসেশনের সুযোগ তাঁরা নেবেন।
CG/CB/ SKD/
(Visitor Counter : 87
স্বাস্থ্যওপরিবারকল্যাণমন্ত্রক
কোভিড টিকা উৎসবে কোভিড টিকাকরণ কেন্দ্র এবং দৈনিক টিকাকরণের সংখ্যায় ক্রামগত বৃ্দ্ধি
টিকা উৎসবের সময় ১.২৮ কোটির বেশি টিকাকরণ
নতুন দিল্লি, ১৫ এপ্রিল, ২০২১
কোভিড-১৯ ভাইরাসের বিরুদ্ধে অসুরক্ষিত শ্রেণীর মানুষের টিকাকরণের প্রচেষ্টায় লাগাতার অগ্রগতি লক্ষ্য করা যাচ্ছে। উল্লেখ করা যেতে পারে, প্রধানমন্ত্রী ১১-১৪ এপ্রিল পর্যন্ত চারদিন টিকা উৎসব পালনের আহ্বান জানিয়েছিলেন। এই উৎসবের অঙ্গ হিসেবে একাধিক কর্মক্ষেত্রে টিকাকরণ কেন্দ্র চালু হয়েছে। দৈনিক গড়ে ৪৫ হাজার কেন্দ্রে টিকা দেওয়া হচ্ছে। তবে, টিকা উৎসবের প্রথম দিন ২৭ লক্ষ টিকার ডোজ দেওয়া হয়েছে। গত ১১ এপ্রিল টিকাকরণের প্রথম দিন ২৯ লক্ষ ৩৩ হাজারের বেশি টিকা দেওয়া হয়েছে। দ্বিতীয় দিন ৪০ লক্ষের বেশি টিকাকরণ করা হয়। টিকা উৎসবের তৃতীয় ও চতুর্থ দিন অর্থাৎ ১৩ ও ১৪ এপ্রিল যথাক্রমে ২৬ লক্ষ ৩৬ হাজার এবং ৩৩ লক্ষ ১৩ হাজারের বেশি টিকাকরণ হয়েছে।
টিকা উৎসবের সময় দেশে মোট টিকাকরণের সংখ্যা বেড়ে হয়েছে ১ কোটি ২৮ লক্ষ ৯৮ হাজার ৩১৪। কেবল ৩টি রাজ্যে প্রতিটিতে ১ কোটির বেশি টিকাকরণ হয়েছে। মহারাষ্ট্রে ১ কোটি ১১ লক্ষের বেশি, রাজস্থানে ১ কোটি ২ লক্ষের বেশি ও উত্তরপ্রদেশে ১ কোটি ১৭ হাজারের বেশি টিকার ডোজ সুফলভোগীদের দেওয়া হয়েছে।
CG/BD/AS/
(Visitor Counter : 149
যোগাযোগওতথ্যপ্রযুক্তিমন্ত্রক
সরকার উদ্ভাবনী গবেষণার সুবিধার্থে মেশিন থেকে মেশিন যোগাযোগ ব্যবস্থার পরিসর প্রসারিত করার পদক্ষেপ নিচ্ছে
নতুন দিল্লি, ১০ ফেব্রুয়ারি, ২০২২
কেন্দ্রীয় সরকার মেশিন থেকে মেশিন বা ইন্টারনেট অফ থিংসের দ্রুত উন্নত প্রযুক্তি সম্পর্কে সচেতন, সুরক্ষা, নজরদারি চালাতে পদক্ষেপ নিয়েছে । এই ব্যবস্থাপনা অনলাইনের মাধ্যমে চিকিৎসা, কৃষি, আধুনিক শহর, শিল্প ইত্যাদি ক্ষেত্রে পরিকাঠামো তৈরিতে ব্যবহৃত হচ্ছে । মেশিন থেকে মেশিন যোগাযোগ ব্যবস্থাপনা দেশে ডিজিটাল ইন্ডিয়া এবং মেক ইন ইন্ডিয়া গঠনে গুরুত্বপূর্ণ ভূমিকা রেখেছে । মেশিন থেকে মেশিন পরিষেবা প্রদানকারী এবং ডব্লুইপিএএন/ডব্লুইএলএএন যোগাযোগ সরবরাহকারীদের নাম নথিভুক্তকরণের জন্য চলতি বছরের চৌঠা ফেব্রুয়ারি নির্দেশিকা জারি করা হয়েছে । এটি টিপিএস যোগাযোগ, কেওয়াইসি, অনুসন্ধান ক্ষমতা এবং গোপনীয়তা সম্পর্কিত সমস্যাগুলি সমাধান করতে সাহায্য করবে । সারা দেশে কেন্দ্রীয় টেলি যোগাযোগ বিভাগের ক্ষেত্রীয় পর্যায়ের কার্যালয়ে নাম নথিভুক্ত করা যেতে পারে ।
মেশিন থেকে মেশিন এবং মেশিন-মেশিন থেকে ভিএনও-র জন্য নতুন লাইসেন্স চালু করা হয়েছে । এর জন্য চলতি বছরের ১৭-ই জানুয়ারি সংশোধিত নির্দেশিকা জারি করা হয়েছে । নতুন লাইসেন্সগুলি মেশিন থেকে মেশিন বা ইন্টারনেট অফ থিংস অভ্যন্তরীণ সংযোগের জন্য নেটওয়ার্ক তৈরি, পরিচালনা এবং সরবরাহ নিশ্চিত করবে । পূর্ববর্তী ৮৬৫-৮৬৭ মেগাহার্জ ব্যান্ডে ১ মেগাহার্জ অতিরিক্ত স্পেক্ট্রাম মেশিন থেকে মেশিন বা ইন্টারনেট অফ থিংস পরিচালনার ব্যবস্থা করা হয়েছে । এছাড়াও টেলি যোগাযোগ বিভাগ মেশিন টু মেশিন বা ইন্টারনেট অফ থিংস ক্ষেত্র সম্প্রসারণের জন্য বিভিন্ন পদক্ষেপ নিয়েছে ।
CG/SS/RAB
(Visitor Counter : 68
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৬ এপ্রিল, ২০২২
দেশ জুড়ে টিকাকরণ অভিযানে এ পর্যন্ত ১৮৫ কোটি ৪ লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ১১ হাজার ৮৭৫।
মোট সংক্রমিতের ০.০৩ শতাংশ চিকিৎসাধীন।
বর্তমানে কোভিড মুক্ত হওয়ার হার ৯৮.৭৬ শতাংশ।
গত ২৪ ঘন্টায় আরোগ্য লাভ করেছেন ১ হাজার ১৯৮ জন।
সারা দেশে এ পর্যন্ত মোট সুস্থ হয়েছেন ৪ কোটি ২৪ লক্ষ ৯৭ হাজার ৫৬৭ জন।
গত ২৪ ঘন্টায় নতুন করে সংক্রমিত হয়েছেন ১ হাজার ৮৬ জন।
দৈনিক সংক্রমিতের হার ০.২৩ শতাংশ।
সাপ্তাহিক সংক্রমিতের হার ০.২২ শতাংশ।
মোট নমুনা পরীক্ষা হয়েছে ৭৯ কোটি ২০ লক্ষ।
গত ২৪ ঘণ্টায় ৪ লক্ষ ৮১ হাজার ৩৭৪টি নমুনা পরীক্ষা হয়েছে।
CG/CB/SB
(Visitor Counter : 67
উত্তর-পূর্বাঞ্চলেরউন্নয়নসংক্রান্তমন্ত্রক
‘উত্তর-পূর্ব এমএসএমই সম্মেলন : সুযোগ লাভের জন্য প্রতিযোগিতা গড়ে তোলা’ শীর্ষক সভায় ভাষণ কেন্দ্রীয় উত্তর-পূর্বাঞ্চল উন্নয়ন, পর্যটন ও সংস্কৃতি মন্ত্রী শ্রী জি কিশান রেড্ডি’র
নতুন দিল্লি, ২৩ ফেব্রুয়ারি, ২০২২
উত্তর-পূর্বাঞ্চল উন্নয়ন, পর্যটন ও সংস্কৃতি মন্ত্রী শ্রী জি কিশান রেড্ডি জানিয়েছেন, কেন্দ্রীয় সরকার অতি ক্ষুদ্র, ক্ষুদ্র ও মাঝারি শিল্পোদ্যোগ সংস্থা'র  ক্ষমতায়নে প্রতিশ্রুতিবদ্ধ । সম্প্রতি কেন্দ্রীয় বাজেটে এই সংস্থাগুলিকে আরও প্রতিযোগীমূলক করে তুলতে বিশেষ জোর দেওয়া হয়েছে । তিনি বলেন, ‘অমৃতকাল’-এ আগামী ২৫ বছরে দেশের আর্থিক বৃদ্ধির জন্য এমএসএমই সংস্থাগুলি গুরুত্বপূর্ণ ভূমিকা পালন করবে ।
শ্রী রেড্ডি জানান, উত্তর-পূর্বাঞ্চলে এমএসএমই ক্ষেত্রে বিপুল সম্ভাবনা রয়েছে । কৃষি, খাদ্য প্রক্রিয়াকরণ, পর্যটন, খনিজ ভিত্তিক শিল্প, তথ্য-প্রযুক্তি, পরিকাঠামো ইত্যাদি ক্ষেত্রে সুযোগ-সুবিধাগুলি অন্বেষণ করা প্রয়োজন । কেন্দ্রীয় মন্ত্রী এমএসএমই ক্ষেত্রের উন্নতি সাধনে সকল পক্ষকে একসঙ্গে কাজ করার আহ্বান জানান ।
বণিকসভা সিআইআই আয়োজিত ‘উত্তর-পূর্ব এমএসএমই সম্মেলন : সুযোগ লাভের জন্য প্রতিযোগিতা গড়ে তোলা’ –শীর্ষক সম্মেলনের ভাষণে কেন্দ্রীয় মন্ত্রী বলেন, দেশের অর্থনীতির মেরুদণ্ডই হল এমএসএমই ক্ষেত্র । তিনি জানান, সম্প্রতি কেন্দ্রীয় সরকার দেড়শো কোটি টাকা মূল্যের ‘উত্তর-পূর্বের জন্য প্রধানমন্ত্রী উন্নয়ন উদ্যোগ’ প্রকল্পের কথা ঘোষণা করা হয়েছে । এই প্রকল্প এমএসএমই ক্ষেত্রে বাড়তি সুযোগ-সুবিধা তৈরি হবে। তিনি আরও জানান, দেশের উত্তর-পূর্বাঞ্চল উন্নয়নের এক নতুন পর্যায়ে প্রবেশ করেছে । এক্ষেত্রে বেশ কয়েকটি নতুন সুযোগ-সুবিধাও তৈরি হচ্ছে । একে কাজে লাগানোরও পরামর্শ দেন তিনি ।
CG/SS/RAB
(Visitor Counter : 109
বিজ্ঞানওপ্রযুক্তিমন্ত্রক
সিন্ধুনদের পাথুরে প্রকৃতির জ্যামিতি থেকে জলবায়ুর ইতিহাস প্রকাশিত
নয়াদিল্লি, ২৫ জুন, ২০২০
কেন্দ্রের বিজ্ঞান ও প্রযুক্তি দপ্তরের স্বশাসিত সংস্থা দেরাদুণের ওয়াদিয়া ইন্সটিটিউট অফ হিমালয়ান জিওলজি একদল গবেষক হিমালয়ের লাদাখে জ্যামিতিক তথ্য সংগ্রহ করে সিন্ধুনদের জলবায়ু সংক্রান্ত ইতিহাস খুঁজে পেয়েছেন। নদীর গতিপথে নুড়ি-পাথর সঞ্চিত হওয়া থেকে এই তথ্য পাওয়া গেছে। গবেষকরা নদীগর্ভে পলি সঞ্চয় বৃদ্ধির হার একটি নির্দিষ্ট সময়ে পরীক্ষা করেছেন। পাহাড় থেকে নদীর জলের সঙ্গে নুড়ি-পাথর নীচে নেমে আসে। এই নদী যুগের পর যুগ ধরে মানব সভ্যতা তৈরিতে সাহায্য করেছে। নির্দিষ্ট সময়ে নদী উপত্যকায় পলি সঞ্চয়ের ফলে তার উচ্চতা বৃদ্ধি পেয়েছে। বিজ্ঞানীরা অবশ্য এখনও যে বিষয়ে মতৈক্যে পৌঁছতে পারেননি, সেটি হল – নদীর জলের সঙ্গে বৃষ্টির জল ও হিমবাহ গলে সেই জল মিশে নদীর জলের স্রোত বাড়িয়ে তোলে নাকি শুষ্ক মরশুমে পলির পরিমাণ বৃদ্ধি পাওয়ায় গতিপথে বাধা সৃষ্টির ফলে জল প্রবাহ বৃদ্ধি পায়।
গবেষকরা নদীগর্ভে নুড়ি-পাথর সঞ্চিত হওয়ার তথ্য সংগ্রহ করে সিন্ধুনদের জলের স্রোতের ধারা সম্পর্কে একটি ধারণা পেয়েছেন। তাঁরা দেখেছেন, গ্রীষ্মকালে হিমালয় থেকে নেমে আসা নদীগুলি জলস্রোতে হিমবাহ গলে নদীর গতিবেগ বৃদ্ধি পায় এবং এরপরই নদীগর্ভে পলি সঞ্চিত হয়।
(CG/CB/SB
তথ্যওসম্প্রচারমন্ত্রক
পিআইবি’র সাধারণতন্ত্র দিবস উদযাপন
কলকাতা, ২৬ জানুয়ারি, ২০১৯
দেশ আজ উৎসাহ-উদ্দীপনার মধ্য দিয়ে ৭০তম সাধারণতন্ত্র দিবস উদযাপন করছে। এই উপলক্ষে, প্রেস ইনফরমেশন ব্যুরো  কলকাতার পক্ষ থেকে প্রজাতন্ত্র দিবস যথাযথ মর্যাদায় উদযাপন করা হয়।
সাধারণতন্ত্র দিবস উদযাপনের অঙ্গ হিসেবে জাতীয় পতাকা উত্তোলন করেন পিআইবি-র অতিরিক্ত মহানির্দেশক শ্রীমতী জেন নামচু। কলকাতা কার্যালয়ের নির্দেশক শ্রী চিন্ময় চক্রবর্তী সহ অন্যান্য আধিকারিক ও কর্মীরা উপস্থিত ছিলেন। সমবেত কন্ঠে জাতীয় সঙ্গীতের মাধ্যমে অনুষ্ঠানের সমাপ্তি হয়।
CG/DM
(Visitor Counter : 38
যোগাযোগওতথ্যপ্রযুক্তিমন্ত্রক
খাদ্যশষ্যের জরুরী প্রয়োজন রয়েছে এমন ব্যক্তিদের প্রতি নজর দিতে ডাক বিভাগকে রবিশঙ্কর প্রসাদের নির্দেশ
নতুন দিল্লি, ১৮ এপ্রিল, ২০২০
কোভিড–১৯ মহামারীর সঙ্কটে দেশজুড়ে ডাক ব্যবস্থার সাহায্যে জনসাধারণকে সাহায্য করা হচ্ছে। যোগাযোগ, আইন ও বিচার এবং বৈদ্যুতিন ও তথ্য প্রযুক্তি মন্ত্রী শ্রী রবিশঙ্কর প্রসাদ, আজ ভিডিও কনফারেন্সের মাধ্যমে প্রতিটি রাজ্যের চিফ পোষ্টমাস্টার জেনারেল এবং চিফ জেনারেল ম্যানেজারদের সঙ্গে বৈঠক করেন। বৈঠকে তিনি দেশজুড়ে ডাক বিভাগকে মানুষের সাহায্যে আরো সক্রিয় হবার নির্দেশ দেন। ভারতীয় ডাক প্রত্যন্ত অঞ্চলের লক্ষ্য লক্ষ্য মানুষদের কাছে অত্যাবশক সামগ্রী সরবরাহ করে প্রকৃত করোনা যোদ্ধা হয়ে উঠেছে বলে তিনি জানান।
শ্রী রবিশঙ্কর প্রসাদ ঐ ভিডিও কনফারেন্সে সমাজের পিছিয়ে পড়া মানুষদের খাদ্য সরবরাহের দিকে নজর রাখতে বলেন। ডাক বিভাগের কর্মীরা তাঁদের সঞ্চয়ের থেকে বস্তি, পরিযায়ী শ্রমিক এবং দিনমজুরদের শুকনো খাবার সহ খাদ্য সামগ্রী এবং মাস্ক বন্টন করছেন। গত কয়েকদিনে ১ লক্ষ শুকনো খাবারের প্যাকেট তাঁরা বিতরণ করেছেন। উত্তরপ্রদেশের বিভিন্ন অঞ্চলে পরিযায়ী শ্রমিক, পিছিয়ে পড়া মানুষ এবং নির্মাণ কর্মীদের এরকম ৫০ হাজার শুকনো খাবারের প্যাকেট দেওয়া হয়েছে। বিহারে ডাক কর্মীরা ১৬ হাজার খাবারের প্যাকেট এবং ১১,৫০০টি সাবান, মাস্ক, স্যানিটাইজার এবং গ্লাভসের প্যাকেট বন্টন করেছেন। তেলেঙ্গানায় ডাক বিভাগের গাড়িতে ১৮ হাজার মানুষের জন্য খাবার নিয়ে যাওয়া হয়েছে। নাগপুরে, ১৫০০ পরিযায়ী শ্রমিককে ডাক কর্মীরা শুকনো খাবারের প্যাকেট দিয়েছেন। পঞ্জাব পোস্টাল সার্কেলের কর্মীরা নির্মাণকর্মী, হকার, রিকশাচালক, চন্ডীগড় পিজিআই-তে চিকিৎসারত রোগীদের পরিজনদের জন্য ফুড অন হুইলস-এর মাধ্যমে খাদ্য বন্টন করেছেন। মুম্বাইতে ডাক কর্মীরা পরিযায়ী শ্রমিক ছাড়াও করোনা ভাইরাসে সংক্রমিত ধারাভি এলাকায় মাস্ক এবং স্যানিটাইজার বন্টনের পাশাপাশি খাদ্য সামগ্রীও বিতরণ করেছেন।
লকডাউনের সময় বিভিন্ন জটিল রোগের – ক্যান্সার, কিডনির মতন রোগীদের জন্য জীবনদায়ী ঔষুধ পাওয়ার ক্ষেত্রে ডাক বিভাগ বিশেষ উদ্যোগ নিয়েছে। যোগাযোগ মন্ত্রীর কাছে ট্যুইটার সহ বিভিন্ন সামাজিক মাধ্যমে এসংক্রান্ত যে সব পরামর্শ এসেছে, তিনি সেই মতো উদ্যোগ নিয়েছেন। এরমধ্যে রয়েছে, চেন্নাই থেকে লক্ষ্মৌতে ৩৬ ঘন্টার মধ্যে ৪০টি চিকিত্সা সরঞ্জাম পৌঁছে দেওয়া। পুডুচেরি থেকে ওডিশায় ভেন্টিলেটর এবং কলকাতা থেকে রাঁচি ও শিলিগুড়িতে প্রচুর ঔষুধ পাঠানো হয়েছে ।
ডাক বিভাগ, দরিদ্র মানুষদের সাহায্যার্থে আধারের মাধ্যমে নগদ টাকা তাদের ব্যাঙ্ক অ্যাকাউন্ট থেকে তুলে পৌঁছে দিয়েছেন। ১৩ এপ্রিল ইন্ডিয়ান পোস্টাল পেমেন্ট ব্যাঙ্ক  ১ লক্ষ ৯০০০ অ্যাকাউন্টে ২২ কোটি ৮২ লক্ষ টাকা লেনদেন করেছে। এর ফলে সুবিধাভোগীরা পিএম গরীব কল্যাণ প্যাকেজ, এমএনআরইজিএ প্রকল্পের অর্থ, ডাক কর্মীদের মাধ্যমেই বাড়িতে বসে পেয়েছেন।
শিলং-এর জওহরলাল নেহেরু স্টেডিয়ামে যে সমস্ত পরিযায়ী শ্রমিকরা রয়েছেন, তাঁদের জন্য অ্যাকাউন্ট খোলার বিশেষ শিবিরের আয়োজন করা হয়। এর ফলে এই সব শ্রমিকরা কেন্দ্র এবং রাজ্যের বিভিন্ন যোজনা থেকে সরাসরি তাদের অ্যাকাউন্টে টাকা পেয়েছেন। জম্মু-কাশ্মীর, গুজরাট তেলেঙ্গানা, কর্ণাটক, লে-র প্রত্যন্ত অঞ্চল সহ ঝাড়খন্ড, বিহার এবং মধ্যপ্রদেশের আদিবাসী অধ্যুষিত এলাকার বাসিন্দারা, তাঁদের বাড়িতে বসেই পেনশনের টাকা পেয়েছেন। এর ফলে বিধবা, ভিন্নভাবে সক্ষম এবং প্রবীণ নাগরিকরা বিশেষভাবে উপকৃত হয়েছেন।
(CG/CB
প্রধানমন্ত্রীরদপ্তর
প্রতিরক্ষা বিনিয়োগ অনুষ্ঠানে যোগ দিলেন প্রধানমন্ত্রী
নতুন দিল্লি, ২৭ জুন, ২০২৩
প্রধানমন্ত্রী শ্রী নরেন্দ্র মোদী আজ রাষ্ট্রপতি ভবনে প্রতিরক্ষা বিনিয়োগ অনুষ্ঠানে যোগ দেন।
এক ট্যুইট বার্তায় প্রধানমন্ত্রী বলেছেন :
“রাষ্ট্রপতি ভবনে প্রতিরক্ষা বিনিয়োগ অনুষ্ঠানে যোগ দিয়েছি। এই অনুষ্ঠানে বিশিষ্ট পরিষেবা পুরস্কার প্রদান করা হয়েছে। যাঁরা এই পুরস্কারে ভূষিত হয়েছেন, তাঁদের জন্য আমরা গর্বিত।”
CG/SD/SKD
(
বিজ্ঞানওপ্রযুক্তিমন্ত্রক
পর্যবেক্ষণ সংক্রান্ত জ্যোতির্বিজ্ঞানের বিভিন্ন দীর্ঘমেয়াদি বৈজ্ঞানিক সমস্যা দূর করার বিষয় নিয়ে আলোচনা করতে জাতীয় কর্মশালা
এপ্রিলের 5 থেকে 9 তারিখ পর্যন্ত কর্মশালা চলবে
নতুনদিল্লি, ৩১শে মার্চ
জ্যোতির্বিজ্ঞানের তরল বা গ্যাসীয় বাষ্প অর্থাৎ জেট এবং পর্যবেক্ষণ সংক্রান্ত বিভিন্ন সুযোগ-সুবিধার জাতীয় প্রেক্ষাপট౼ অ্যাস্ট্রোফিজিক্যাল জেট অ্যান্ড অবসারভেশনাল ফেসিলিটিজঃ ন্যাশনাল পারস্পেক্টিভ শীর্ষক একটি জাতীয় কর্মশালার আয়োজন করা হয়েছে। ভারতের বিভিন্ন প্রতিষ্ঠানের বিজ্ঞানীরা পর্যবেক্ষণ সংক্রান্ত জ্যোতির্বিদ্যার দীর্ঘমেয়াদি বৈজ্ঞানিক সমস্যাগুলি নিয়ে এই কর্মশালায় আলোচনা করবেন।
ভারতের ৩০ টি প্রতিষ্ঠানের 200 জন বিজ্ঞানী ও তরুণ গবেষক ৫ থেকে ৯ই এপ্রিল এই কর্মশালায় অংশ নেবেন। তারা মূলত নক্ষত্র ও ছায়াপথ সহ বিভিন্ন পদার্থ থেকে নিঃসৃত জেট নিয়ে আলোচনা করবেন।
জ্যোতির্বিজ্ঞানে জেট মূলত আয়নীয় পদার্থ হিসেবে বিবেচিত হয়। পদার্থবিদ্যায় ছায়াপথ এবং ছায়াপথ ছাড়াও অন্যান্য মহাজাগতিক বস্তু থেকে যে জেট নির্গত হয় বিজ্ঞানীদের কাছে তা অত্যন্ত আকর্ষণীয় বিষয়। কেন্দ্রীয় বিজ্ঞান ও প্রযুক্তি দপ্তরের স্বায়ত্তশাসিত সংস্থা আর্যভট্ট রিসার্চ ইনস্টিটিউট অফ অবজারভেশন সায়েন্সেস এই কর্মশালার আয়োজন করেছে। পুরো কর্মশালাটি অনলাইনের মাধ্যমে অনুষ্ঠিত হবে।
ভারতে জ্যোতির্বিজ্ঞানীরা মূলত সক্রিয় ছায়াপথ সংক্রান্ত নিউক্লিয়াসসমূহ, মহাকাশের গামা রশ্মির ঝরনা, সুপারনোভা, রঞ্জন রশ্মির বাইনারি সহ বিভিন্ন দৈর্ঘ্যের তরঙ্গ নিয়ে গবেষণা করেন। এই কর্মশালায় ভবিষ্যতে আন্তর্জাতিক সহযোগিতায় পর্যবেক্ষণের জন্য আরো বড় আরো বৃহৎ ব্যবস্থাপনা গড়ে তোলা নিয়েও আলোচনা হবে।
বিজ্ঞান ও প্রযুক্তি দপ্তরের সুবর্ণজয়ন্তী এবং স্বাধীনতার 75 বছর উপলক্ষে আজাদী কা অমৃত মহোৎসবের সঙ্গে সাযুজ্য রেখে এই কর্মশালার আয়োজন করা হয়েছে।
পাঁচ দিনের এই কর্মশালায় টাটা ইনস্টিটিউট অফ ফান্ডামেন্টাল রিসার্চ, বেঙ্গালুরুর ইন্ডিয়ান ইনস্টিটিউট অফ অ্যাস্ট্রোফিজিক্স, ও রমন রিসার্চ সেন্টার, মুম্বাইয়ের ভাবা অ্যাটমিক রিসার্চ সেন্টার, পুনের ন্যাশনাল সেন্টার ফর রেডিও অ্যাস্ট্রোফিজিক্স, ও ইন্টার-ইউনিভারসিটি সেন্টার ফর অ্যাস্ট্রোনমি অ্যান্ড অ্যাস্ট্রোফিজিক্স, কলকাতার সাহা ইনস্টিটিউট অফ নিউক্লিয়ার ফিজিক্স, আমেদাবাদের ফিজিক্স রিসার্চ ল্যাবরেটরি এবং বেঙ্গালুরুর ইসরোর সদর দপ্তরের বিজ্ঞানীরা অংশ নেবেন।
সংস্কৃতিমন্ত্রক
আমাদের চুরি যাওয়া পুরাকীর্তির ৭৫ শতাংশ গত ৭ বছরে ফিরে পাওয়া সম্ভব হয়েছে : শ্রী জি কিষান রেড্ডি
নতুন দিল্লি, ০৫ আগস্ট, ২০২১
কেন্দ্রীয় সংস্কৃতি মন্ত্রী শ্রী জি কিষান রেড্ডি আজ রাজ্যসভায় এক লিখিত প্রশ্নের জবাবে জানিয়েছেন যে, ১৯৭৬ সাল থেকে এ পর্যন্ত মোট ৫৪ টি পুরাকীর্তি বিভিন্ন দেশ থেকে উদ্ধার করা হয়েছে। তিনি বলেন, "এটা খুবই সৌভাগ্যের বিষয় যে, আমাদের চুরি যাওয়া পুরাকীর্তির অধিকাংশই বাইরে থেকে উদ্ধার করা সম্ভব হয়েছে।"তিনি আরও বলেন যে, চুরি যাওয়া পুরাকীর্তির অধিকাংশটাই ফিরিয়ে আনা সম্ভব হয়েছে গত সাত বছরে। ২০১৪ সাল থেকে এ পর্যন্ত মোট ৪১ ত্রিপুরা কীর্তি উদ্ধার করা গেছে। যা মোট উদ্ধারের ৭৫ শতাংশ বলা চলে।
কেন্দ্রীয় সংস্কৃতিমন্ত্রী এ বিষয়ে প্রধানমন্ত্রী শ্রী নরেন্দ্র মোদীর ঐকান্তিক প্রচেষ্টার কথা উল্লেখ করেন। যার সক্রিয় প্রচেষ্টাতেই এইসব চুরি যাওয়া পুরাকীর্তি ফিরে পাওয়া সম্ভব হয়েছে।
কেন্দ্রীয় সংস্কৃতিমন্ত্রী শ্রী কিষান রেড্ডি চুরি যাওয়া পুরাকীর্তি উদ্ধারের ঘটনায় বিভিন্ন সরকারি সংস্থা যেমন, আর্কিওলজিক্যাল সোসাইটি অফ ইন্ডিয়া, সেন্ট্রাল ব্যুরো অফ ইনভেস্টিগেশন প্রভৃতির সক্রিয় প্রচেষ্টার কথা উল্লেখ করেন।
CG/ SB
(Visitor Counter : 138
যুবওক্রীড়াবিষয়কমন্ত্রক
ভবিষ্যতের পথে গণতন্ত্র এবং পরিচালন ব্যবস্থায় যুব সম্প্রদায় এই বিষয় নিয়ে নতুন দিল্লিতে জি-২০-র অনুর্ধ্ব ওয়াই-২০ নিয়োগ গোষ্ঠীর চিন্তা উদ্দীপক অধিবেশন আগামীকাল
নয়াদিল্লি, ২১ ফেব্রুয়ারি, ২০২৩
গণতন্ত্র এবং পরিচালন ব্যবস্থায় যুবশক্তির ওপর আলোকপাত করতে শ্রীরাম কলেজ অফ কমার্স -এর অফিস অফ ইন্টারন্যাশনাল প্রোগ্রাম ভারত সরকারের যুব বিষয়ক ও ক্রীড়া মন্ত্রকের সঙ্গে একযোগে ২২ ফেব্রুয়ারি এক চিন্তা উদ্দীপক অধিবেশনের আয়োজন করেছে। এই কর্মশালা জি-২০-র সামগ্রিক পরিকাঠামোর অধীন ইয়ুথ-২০ নিয়োগ গোষ্ঠীর কর্মধারার অঙ্গস্বরূপ। কেন্দ্রীয় যুব বিষয়ক ও ক্রীড়া মন্ত্রকের অধীন যুব বিষয়ক দপ্তরের সচিব শ্রীমতী মিতা রাজীবলোচন এই অধিবেশনে ভাষণ দেবেন বলে আশা করা হচ্ছে।
এই কর্মশালার তিনটি মূল বিষয় হল – ‘ডিজিটাল ভারত’, ‘ছাত্র-কেন্দ্রিক পরিচালন’ এবং ‘নীতিক্ষেত্র’। জাতীয় রাজধানী অঞ্চল দিল্লির উদ্যোগপতিরা এই অনুষ্ঠানে অংশ নিতে পারেন বলে মনে করা হচ্ছে। উচ্চশিক্ষার জন্য বিদেশে যাওয়া এই কলেজের প্রাক্তনীরা ভার্চ্যুয়াল মাধ্যমে সরাসরি যুক্ত হবেন।
এই অধিবেশন থেকে যে অন্তর্দৃষ্টিমূলক বিভিন্ন দিক ফুটে উঠবে তা একটি প্রতিবেদনে তুলে ধরা হবে।
PG/AB/DM/
(Visitor Counter : 72
নারীওশিশুবিকাশমন্ত্রক
গৃহ এবং আশপাশের এলাকার সুরক্ষার ওপর জোর দিলেন শ্রীমতী স্মৃতি জুবিন ইরানি
নয়াদিল্লি, ১৯ নভেম্বর, ২০১৯
মহিলা ও শিশুদের বলপ্রয়োগ এবং অত্যাচার থেকে নিরাপদে রাখতে গৃহ এবং আশপাশের এলাকার সুরক্ষার ওপর জোর দিলেন কেন্দ্রীয় নারী ও শিশুবিকাশ মন্ত্রী শ্রীমতী স্মৃতি জুবিন ইরানি। দিল্লিতে নিরাপত্তা সংক্রান্ত দ্বিতীয় দক্ষিণ এশিয়া সম্মেলনে একথা জানান তিনি। শ্রীমতী ইরানি বলেন ২০১৭-র ন্যাশনাল ক্রাইম রেকর্ডস ব্যুরো-র তথ্য অনুযায়ী, ৩ লক্ষ মহিলা গার্হস্থ্য হিংসার শিকার হয়েছেন। ঐ তথ্য আরও জানা যাচ্ছে, ৪২ শতাংশ পুরুষ এ ধরনের হিংসাকে ন্যায্য বলে বিবেচনা করেন ও ৬২ শতাংশ মহিলা এই গার্হস্থ্য হিংসাকে সমর্থন করেন।
কেন্দ্রীয় নারী ও শিশুবিকাশ মন্ত্রক ও ফেসবুক-এর উদ্যোগে এই সম্মেলনের আয়োজন করা হয়েছে। নিরাপত্তা বা সুরক্ষা সংক্রান্ত দক্ষিণ এশিয়া সম্মেলনের মূল উদ্দেশ্যই হল প্রতিটি ব্যক্তি এবং সম্প্রদায়ের মধ্যে নিরাপত্তার বিষয়ে সচেতনতা গড়ে তোলা। এই সম্মেলনে একাধিক শিশু সুরক্ষা বিশেষজ্ঞ, বিভিন্ন মহিলা সংগঠন, ১২৫টি নাগরিক সংগঠন-সহ একাধিক সংস্থা অংশ নিয়েছে। ভারত ছাড়াও নেপাল, বাংলাদেশ, শ্রীলঙ্কা এবং আফগানিস্তান থেকেও একাধিক প্রতিনিধি যোগ দিয়েছেন এই সম্মেলনে। অনুষ্ঠানে কেন্দ্রীয় মন্ত্রী বলেন, মহিলাদের এই ধরনের গার্হস্থ্য হিংসা থেকে রক্ষা করতে এ বছরের শেষাশেষি দেশের প্রতিটি জেলায় অন্তত একটি করে ‘ওয়ান স্টপ সেন্টার’ খোলা দরকার যাতে মহিলারা তাঁদের অভাব-অভিযোগ সেখানে জানাতে পারেন। তিনি এও বলেন, সারা দেশে প্রত্যেক মাসে অন্ততপক্ষে ১০টি করে ‘ওয়ান স্টপ’ সেন্টার গড়ে তোলা প্রয়োজন। একইসঙ্গে তিনি আরও বলেন, দেশের প্রতিটি জেলায় মানব পাচার রোধের একটি করে ইউনিট গড়ে তোলা প্রয়োজন। সরকার এক্ষেত্রে উদ্যোগ নিয়েছে বলেও তিনি জানান। থানায় যাতে মহিলা ও শিশুরা নির্ভয়ে কথা বলতে পারেন বা অভিযোগ জানাতে পারেন তার জন্য ‘হেল্পডেস্ক’ গড়ে তোলা প্রয়োজন বলেও তিনি মন্তব্য করেন। কেন্দ্রীয় স্বরাষ্ট্র মন্ত্রকের সঙ্গে যৌথ উদ্যোগে কেন্দ্রীয় নারী ও শিশুবিকাশ মন্ত্রক সাইবার ক্রাইম পোর্টালের সূচনা করেছে। কেন্দ্রীয় মন্ত্রী দিব্যাঙ্গ মহিলা ও শিশুদের সুযোগ-সুবিধা সম্পর্কে আরও বেশি সচেতন করে তোলার ওপর জোর দেন।
অনুষ্ঠানে তিনি ‘উই থিঙ্ক ডিজিটাল’ শীর্ষক একটি ওয়েবসাইটের সূচনা করেন।
SSS/SS/DM
(Visitor Counter : 99
উপ-রাষ্ট্রপতিরসচিবালয়
বিশ্ব জুড়ে অসহিষ্ণুতা, অধৈর্য বৃদ্ধি পাওয়ার ঘটনায় উপ-রাষ্ট্রপতি চিন্তিত
নয়াদিল্লি, ২ অগাস্ট, ২০১৯
উপ-রাষ্ট্রপতি শ্রী এম ভেঙ্কাইয়া নাইডু বিশ্ব জুড়ে অসহিষ্ণুতা এবং অধৈর্য বৃদ্ধির ঘটনায় উদ্বেগ প্রকাশ করেছেন। মনের শান্তি এবং আনন্দের জন্য মানুষকে শান্ত থাকার পরামর্শ দিয়েছেন তিনি।
নতুন দিল্লিতে আজ উপ-রাষ্ট্রপতি ভবনে সদগুরু জাগ্গি বাসুদেবের ‘সদগুরুর সঙ্গে সম্ভাব’ অনুষ্ঠানে তিনি বক্তব্য রাখছিলেন।
উপ-রাষ্ট্রপতি বলেন, যান্ত্রিকতা এবং কাজের প্রবল চাপ আমাদের জীবনে সঙ্কট নিয়ে এসেছে। পৃথিবী জুড়ে রাগ এবং ঘৃণা ছড়িয়ে পড়ছে আমাদের সমাজের প্রগতির জন্য যা ক্ষতিকর। শান্তি এবং আনন্দ আমাদের জীবনে প্রয়োজন। মানুষের জীবনযাত্রার মান উন্নয়নের জন্য শ্রী নাইডু সব আধ্যাত্মিক নেতাদের জনগণের সঙ্গে সংযোগ বাড়াতে আহ্বান জানান।
শ্রী ভেঙ্কাইয়া নাইডু বলেন, সদ্গুরু জাগ্গি বাসুদেবের বিভিন্ন জটিল পরিস্থিতির সহজ ব্যাখ্যা দেওয়ার ক্ষমতা ছিল। তিনি মানুষের মধ্যে আশা, শান্তি এবং সদ্ভাবনার বার্তা ছড়িয়ে দিতেন। উপ-রাষ্ট্রপতি বলেন, আমাদের মধ্যে বেশিরভাগই শুধু বাদ এবং বিবাদ নিয়ে আলোচনা করি। অথচ, সম্বাদ গঠনমূলক পরিবর্তন নিয়ে আসতে পারে।
এই অনুষ্ঠানে লোকসভার অধ্যক্ষ শ্রী ওম বিড়লা, স্বরাষ্ট্র প্রতিমন্ত্রী শ্রী জি কিষাণ রেড্ডি, বিদেশ প্রতিমন্ত্রী শ্রী ভি মুরলীধরন, রাজ্যসভার ডেপুটি চেয়ারম্যান শ্রী হরিবংশ, সুপ্রিম কোর্টের বিচারপতি শ্রী এন ভি রামানা, শ্রী এল নাগেশ্বর রাও, আর সুভাষ এবং প্রসার ভারতীর চেয়ারম্যান শ্রী এ সূর্যপ্রকাশ সহ বিশিষ্ট ব্যক্তিরা উপস্থিত ছিলেন।
SSS/CB/DM
(Visitor Counter : 120
প্রধানমন্ত্রীরদপ্তর
শ্রী গুরু গ্রন্থ সাহিব জির প্রকাশ পর্ব উপলক্ষ্যে সকলকে প্রধানমন্ত্রীর শুভেচ্ছা
নতুনদিল্লি, ১৯শে আগস্ট, ২০২০
প্রধানমন্ত্রী শ্রী নরেন্দ্র মোদী শ্রী গুরু গ্রন্থ সাহিবজির প্রথম প্রকাশ পর্বের পবিত্র তিথিতে সকলকে শুভেচ্ছা জানিয়েছেন।
প্রধানমন্ত্রী বলেছেন, “শ্রী গুরু গ্রন্থ সাহিব জি আমাদের সেবা, করুণা ছাড়াও সৌহার্দ্য শেখায়। সমাজে ন্যায় ও সাম্যের পথ তৈরি করে। আমরা যেন কখনো অন্যায়ের কাছে মাথা নত না করি সেই শিক্ষা দেয়। শ্রী গুরু গ্রন্থ সাহিব জির প্রথম প্রকাশ পর্বে সকলকে শুভ কামনা জানাই।
শ্রী গুরু গ্রন্থ সাহিব জির বিশুদ্ধ শিক্ষায় সারা বিশ্ব উদ্ভাসিত হয়েছে।
শিখ সম্প্রদায় এর মাধ্যমে অনুপ্রাণিত হয়ে বিশ্ব জুড়ে বিভিন্ন ক্ষেত্রে অগ্রণী ভূমিকা পালন করেছেন। তাঁদের সাহস ও দয়া উল্লেখযোগ্য।
শ্রী গুরু গ্রন্থ সাহিব জি সর্বদা মানবতাকে পথ প্রদর্শন করুক।“
(CG/CB
পর্যটনমন্ত্রক
উপরাষ্ট্রপতি শ্রী এম ভেঙ্কাইয়া নাইডু আগামীকাল হায়দ্রাবাদে 'এক ভারত শ্রেষ্ট ভারত' শীর্ষক প্রদর্শনীর উদ্বোধন করবেন
নতুন দিল্লি, ১১ ডিসেম্বর, ২০২১
উপরাষ্ট্রপতি শ্রী এম ভেঙ্কাইয়া নাইডু আগামীকাল হায়দ্রাবাদ শহরে 'এক ভারত শ্রেষ্ট ভারত' শীর্ষক প্রদর্শনীর উদ্বোধন করবেন। কেন্দ্রীয় তথ্য ও সম্প্রচার মন্ত্রকের রিজিওনাল আউটরিচ ব্যুরো এই প্রদর্শনীর আয়োজন করেছে। এই প্রদর্শনীর অন্যতম একটি উল্লেখযোগ্য বৈশিষ্ট হল পরস্পরের সঙ্গী হিসেবে হরিয়ানা ও তেলেঙ্গানার বিভিন্ন শিল্পকর্ম, রন্ধনশৈলী, উৎসব, রীতি-নীতি, বিভিন্ন পর্যটন কেন্দ্র প্রভৃতি জনসমক্ষে তুলে ধরা। হায়দ্রাবাদে পোট্টি শ্রীরামালু তেলেগু বিশ্ববিদ্যালয় ক্যাম্পাসে এই প্রদর্শনী আগামীকাল থেকে ১৪ তারিখ পর্যন্ত চলবে।
জাতীয় অখন্ডতার মানসিকতা গড়ে তুলতে এবং মানুষের সঙ্গে মানুষের আবেগের বন্ধনকে আরও শক্তিশালী করতে এক ভারত শ্রেষ্ঠ ভারত কর্মসূচি কেন্দ্রীয় সরকারের এক অভিনব উদ্যোগ। উল্লেখ করা যেতে পারে, সর্দার বল্লভভাই প্যাটেলের ১৪০তম জন্মবার্ষিকী উদযাপন উপলক্ষে প্রধানমন্ত্রী শ্রী নরেন্দ্র মোদী ২০১৫-র ৩১ অক্টোবর এক ভারত শ্রেষ্ঠ ভারত কর্মসূচির সূচনা করেন। স্বাধীনোত্তর কালে দেশের অখন্ডতা বজায় রাখতে সর্দার প্যাটেল গুরুত্বপূর্ণ ভূমিকা পালন করেছিলেন।
এক ভারত শ্রেষ্ঠ ভারত কর্মসূচির উদ্দেশ্য হল, রাজ্য / কেন্দ্রশাসিত অঞ্চলগুলির সঙ্গে অন্য রাজ্য ও কেন্দ্রশাসিত অঞ্চলের জোট গড়ে তুলে শ্রেষ্ঠ ভারত গঠনের স্বপ্নকে বাস্তবায়িত করা। প্রতিটি রাজ্য / কেন্দ্রশাসিত অঞ্চল পরস্পরকে সঙ্গী করে একে অপরের ভাষা, সাহিত্য, রন্ধনশৈলী, উৎসব, সংস্কৃতি ও পর্যটনের প্রসার ঘটাবে। এক ভারত শ্রেষ্ঠ ভারতের স্বপ্ন পূরণে হরিয়ানার সঙ্গী হয়েছে তেলেঙ্গানা। তাই এই প্রদর্শনীতে সঙ্গী এই দুই রাজ্যের ভাষাগত বৈশিষ্ট্য, লোকনৃত্য, রন্ধনশৈলী, পর্যটন প্রভৃতি জনসমক্ষে তুলে ধরা হচ্ছে।
CG/BD/AS/
(Visitor Counter : 102